### | | | | --- | --- | | | | | --- | | **Byråd** 26. februar 2019 Sagsnr. 710-2018-3881 Dok.nr. 710-2019-37031 Sanne Toft | | 27.                 Forslag til Hadsten midtbyplan - Åbent

###

|  |  |
| --- | --- |
| Tidl. politisk behandling |  |
| Forventet sagsgang | PU, ØK, BY, høring, PU, ØK, BY |
| Lovgrundlag |  |

###

**SAGENS INDHOLD**

Byrådet skal i denne sag tage stilling til ”Forslag til
Thomas Pedersen”. Herudover skal Byrådet tage stilling til en
anlægsbevilling vedr. byudviklingsinitiativer i Hadsten.

Formålet med Hadsten midtbyplan er at fastlægge retningen for
og det overordnede indhold i udviklingen af [adresse]. De endelige
bestemmelser og rammer for midtbyen fastlægges i kommuneplanen og i den
konkrete lokalplanlægning.

Midtbyplanen er en ikke-lovbunden plantype, som ikke i sig
selv har retsvirkning for ejere og brugere inden for området. Planen er et
internt planlægningsredskab for kommunen, som formidler de overordnede tanker
og visioner for områdets udvikling.

Forslag til Hadsten midtbyplan fremlægges samtidig med, at
der er igangsat et projekt omkring ”Koordinering af miljø- og planmæssige
tiltag i Hadsten”. Hadsten midtbyplan indgår som en del af det overordnede
koordineringsprojekt.

Hadsten midtbyplan fastlægger:

·
Placering og omfang af nyt byggeri samt byggeriets karakter

·
Bebyggelsens anvendelse, herunder placering af butikker

·
Forbindelser i byen og placering af byens rum

·
Byrummenes anvendelse og funktion

·
Klimatilpasningsløsninger i byrummene

·
Infrastruktur - særligt for gående og cyklister

·
Justina Jensen

·
Visuelle og fysiske forbindelser til naturen, [adresse] og [adresse].

**VURDERING**

Med baggrund i [adresse] udpegning af
oversvømmelsesproblemer langs [adresse] og de løsningsforslag, der er udarbejdet
i forbindelse med ”Koordinering af miljø- og planmæssige tiltag i Hadsten”,
sætter Hadsten midtbyplan fokus på Lillåens forløb gennem midtbyen med en
bearbejdning af byrummet mellem [adresse] og [adresse].

Midtbyplanen bygger bl.a. på potentialer og muligheder for
at opføre ny boligbebyggelse og anlægge spændende byrum, der kan bidrage til
oplevelsen af midtbyen som en dynamisk og moderne by.

Midtbyplanen redegør for aktuelle igangværende og kommende
byggeprojekter i midtbyen og lægger op til en fortætning med nye byggemuligheder,
hvor også etageantallet fastlægges.

Midtbyplanen giver desuden eksempler på, hvilke byrum, der
kan renoveres og nyindrettes med fokus på bykvalitet og samtidig bidrage til
klimatilpasning samt hvordan forskellige klimatilpasningstiltag kan indgå som
en naturlig del af byens indretning.

Teknik og Kultur har i efteråret 2018, med hjælp fra
eksterne rådgivere, fået udarbejdet et dispositionsforslag for klimatilpasning
i [adresse]. I forslaget er oversvømmelsesrisikoen i Hadsten blevet analyseret.

Dispositionsforslaget lægger op til, at der i det videre
arbejde med klimatilpasning i [adresse] kan arbejdes med en kombination af
forskellige løsninger, bl.a. diger i [adresse], et mobilt dige ved Kvickly
og etablering af et dobbeltprofil i [adresse]. Dispositionsforslaget har til
formål at danne baggrund for beslutningen om klimatilpasningstiltag i Hadsten.

Vejstrukturen i [adresse] bevares som udgangspunkt og
sti/fodgænger-strukturen forbedres ved udlæg af nye forbindelser og omlægning
af eksisterende parkeringspladser og byrum.

**ØKONOMI**

Byrådet har i budgettet for 2017 (A-106) afsat 500.000 kr.
til forskellige byudviklingsinitiativer i Hadsten og Hinnerup. Det uforbrugte
rådighedsbeløb er overført til 2019.

I januar
2017 blev der i forbindelse med udarbejdelsen af Hinnerup midtbyplan givet en
anlægsbevilling på 250.000 kr. til ekstern arkitektbistand til visualisering af
bebyggelsesmuligheder og som et bidrag til midtbyplanens udarbejdelse.

Teknik og Kultur foreslår, at der
gives en anlægsbevilling på 250.000 kr. finansieret af det resterende
rådighedsbeløb afsat til byudviklingsinitiativer i Hadsten og Hinnerup, der er
overført til 2018.

Anlægsbevillingen skal dække udgifterne til ekstern
arkitektbistand til udarbejdelse af visualiseringer, der indgår i Hadsten
midtbyplan. Visualiseringerne skal belyse alternative bebyggelsesmuligheder og
illustrere sammenhængen mellem eksisterende og ny bebyggelse i midtbyen samt
forskønnelse af udvalgte byrum som led i klimatilpasningen.

Ud over udgifter til ekstern arkitektbistand vil Hadsten
midtbyplan isoleret set ikke have økonomiske konsekvenser for Favrskov Kommune.
Men det må forventes, at midtbyplanens senere udmøntning i kommuneplanrammer og
lokalplaner vil åbne mulighed for privat og offentlig bygge- og
anlægsaktivitet, som vil kræve et kommunalt økonomisk engagement.

**INDDRAGELSE**

Midtbyplanen er en
ikke-lovbunden plantype og er derfor ikke omfattet af planlovens regler
om borgerinddragelse og kommunikation. Teknik og Kultur foreslår, at Hadsten
midtbyplan efter Byrådets godkendelse offentliggøres ved annoncering på
kommunens hjemmeside med en indsigelsesfrist, som Teknik og Kultur foreslår
fastlagt til otte uger. Teknik og Kultur anbefaler, at der i høringsperioden
afholdes et borgermøde i form af en ”Bøje Andreasen”.

**INDSTILLING**

Direktøren for Teknik og Kultur indstiller til Byrådet:

1.     At forslag
til ”Hadsten midtbyplan” godkendes og fremlægges i offentlig høring i otte
uger, og at der i den offentlige høringsperiode afholdes et borgermøde.

2.     At Byrådet
godkender en anlægsbevilling på 250.000 kr. til visualisering af
bebyggelsesmuligheder og til bidrag til midtbyplanens udarbejdelse, finansieret
af det afsatte rådighedsbeløb til byudviklingsinitiativer i Hadsten og
Hinnerup, der er overført til 2018.

**BESLUTNING**

***Planudvalget, 5. februar 2019:***

Fraværende:ingen

Indstilles godkendt med den bemærkning, at borgermødet i
form af en "Bøje Andreasen" afholdes 6. april 2019.

***Økonomiudvalget, 19. februar 2019:***

Fraværende:Ingen

Indstilles godkendt.

***Borgmestersekretariatet, 21. februar 2019:***

Borgmestersekretariatet bemærker, at der er foretaget
enkelte tekniske opdateringer af midtbyplanen.

**Bilag**

|  |  |
| --- | --- |
| Forslag til Hadsten midtbyplan | 710-2019-37772 |